Kā ikviena lieta, arī biroja krēsls kalpos ilgāk un labāk, ja par to ikdienā pienācīgi rūpēsies. Krēslam nav īpaši daudz elementu, ko lietotājs varētu apkopt, taču vispārīgi var teikt, ka pie rūpēm par mēbeli pieder arī saudzīga apiešanās ar to. Krēsli ar dabīgās ādas pārklājumu būtu regulāri jātīra ar piemērotu līdzekli, kas atjauno ādas mitruma līmeni un noņem netīrumus, tad krēsls ilgi izskatīsies kā jauns. Citādi ikdienā ir vērts pievērst uzmanību ritenīšiem – vai tajos nekas nav iesprūdis. Tāpat ieteicams krēslu saregulēt pēc saviem ieskatiem un pēc tam likt mierā, iestatījumus nemainot.